kardosdrur/scandi-wiki huggingface dataset:
Lesley Ashburner

Lesley Ashburner (født 21. oktober 1883 i Philadelphia, død 12. november 1950) var en amerikansk atlet som deltog i OL 1904 i St. Louis.

Ashburner vandt en bronzemedalje i atletik under OL 1904 i St. Louis. Han kom på en tredjeplads i 110 m hæk efter landsmændene Fred Schule og Thaddeus Shideler.

Eksterne henvisninger 

Hækkeløbere fra USA
Personer fra Philadelphia
Center for Designforskning

Center for Designforskning var en organisation under Ministeriet for Forskning, Innovation og Videregående Uddannelser, der blev oprettet i 2004 med formålet om at fremme forskning i design samt designforskningsmiljøer ved design- og arkitektskolerne i Danmark. Centret fungerede i 2004 – 2012 som paraplyorganisation for designforskningen ved Arkitektskolen Aarhus, Designskolen Kolding og Det Kongelige Danske Kunstakademis Skoler for Arkitektur, Design og Konservering.

Centrets aktiviteter 
Center for Designforskning støttede dansk designforskning gennem fordelingen af midler fra en pulje på finansloven til forskningsprojekter, gennem forskertræf og -konferencer og afholdelse af ph.d.-kurser. Centret udgav forskningstidsskriftet Artifact og netmagasinet Mind Design , der formidlede forskningsresultater og artikler om designfagets udvikling. Center for Designforskning har udviklet Webmuseum.dk , der dokumenterer og fortæller webbets historie.

I 2005 etablerede Center for Designforskning uddannelsen Master i Design i samarbejde med Kunstakademiets Arkitektskole.

Evaluering og lukning 
Center for Designforskning og designforskningen ved designskolerne blev evalueret af et internationalt panel i 2010, og centret blev videreført i endnu to år.

Centret blev lukket ved udgangen af 2012 med henvisning til, at centrets formål er opfyldt med den positive evaluering i 2010 af designforskningen, og opgaverne blev overtaget af arkitekt- og designskolerne.

Eksterne henvisninger 
 http://www.dcdr.dk/dk [ Hjemmeside for Center for Designforskning]

Kilder 

Etableret i 2004
Ophørt i 2012
Design fra Danmark
Hjertestarter (album)

Hjertestarter er det femte studiealbum af den danske rockgruppe Nephew, der udkom den 2. november 2012 på Copenhagen Records. Albummet er produceret af gruppens faste samarbejdspartner Carsten Heller, og er indspillet på Rubjerg Gods i marts 2012. Musikalsk er Hjertestarter mere rocket end tidligere, mens det på tekstsiden "vende[r] fokusset indad denne gang" i følge forsanger og sangskriver Simon Kvamm. Efter udgivelsen af albummet meddelte Nephew, at de ville holde pause på ubestemt tid, men i 2019 vendte de tilbage med Ring—i—Ring.

Titelnummeret udkom som albummets første single den 27. august 2012. Singlen debuterede på førstepladsen af single-hitlisten, og modtog i november 2012 guld for 15.000 downloads. "Klokken 25" blev udgivet anden single den 5. november 2012. Singlen opnåede en 19. plads på hitlisten. "Gå med dig" blev udgivet som albummets tredje single, i en ny version med sangerinden Marie Key den 4. marts 2013.

Hjertestarter debuterede på førstepladsen af album-hitlisten efter at have været tilgængelig i blot tre dage. I samme periode solgte albummet 6169 eksemplarer. Den efterfølgende uge forsvarede albummet sin førsteplads med et salg på 3364 eksemplarer. I sin tredje uge på hitlisten faldt Hjertestarter til en andenplads med 2227 solgte eksemplarer. Hjertestarter var det ottende mest solgte album i 2012 i Danmark. I april 2014 modtog albummet dobbelt-platin for 40.000 bestilte eksemplarer.

I 2016 fortalte Simon Kvamm at han forsøgte at udleve signe egne ambitioner om en solokarriere på albummet: "Jeg kan jo godt lide at tage styring, og på den plade tog jeg den nok lidt for meget over på min bane sangskrivningsmæssigt. Og det er jo hverken rigtigt for mig eller for bandet."

Spor

Hitlister og certificeringer

Album

Ugentlige hitlister

Årslister

Certificeringer

Singler

Kilder 

Album fra 2012
Nephew-album
Knud Pedersen Bille

Knud Pedersen Bille (død 18. februar 1543) var en dansk lensmand på Gladsaxe i Skåne, godsejer og rigsråd. Ejede herredgården Kærsgård.

Knud var søn af Peder Torbensen Bille og Anne Knudsdatter Gyldenstierne. Hans bedstefar var rigsråd Torbern Bille. Gift første gang med Dorte Olufsdatter Daa (?-1512), Dorthe var datter af Oluf Clausen Daa og Gundel Joachimsdatter f. Griis, anden gang gift med Birgitte Markvardsdatter Rønnow (?-1529) i 1516 i Svendborg, Birgitte var datter af Markvard Rønnow og Mette Hardenberg. Hans farfar var Torbern Bille.

Knud Bille fik børnende:
 Erik Knudsen Bille (f. 1520, Gladsaxe, Skåne – d. 3 juni 1573)
 Hilleborg Knudsdatter Bille (f. 1520, Gladsaxe, Skåne – d. ?), gift med Laurids Lauridsen Grubbe
 Steen Knudsen Bille (12 marts 1522, Gladsaxe, Skåne – d. 21 oktober 1590, Kjærsgaard)
 Lisbet Knudsdatter Bille (8 september 1524, Gladsaxe, Skåne – d. 1601), gift med Jens Markorsen Rodsteen
 Peder Bille
 Anne Knudsdatter Bille
 Sophie Knudsdatter Bille, døde i St. Clara Kloster i Roskilde 

Han er begravet i Gladsaxe Kirke.

Lensmænd fra Danmark
Godsejere fra Danmark
Rigsråder fra Danmark
Knud Pedersen
Danskere i 1500-tallet
Personer i Dansk Biografisk Leksikon
Indmad

Indmad er de spiselige dele af et dyrs indvolde, f.eks. lever, hjerte og nyre. Begrebet omfatter ikke muskelvæv i forbindelse med knogler.

Hvilke typer indvolde der anvendes, varierer fra område til område. I Danmark anvendes svinelever f.eks. til leverpostej, mens fed ande- og gåselever i Frankrig bl.a. anvendes til delikatessen foie gras. Generelt bruges tarme som pølseskind.

Visse dele bruges i vore dage som dyrefoder, men var tidligere også menneskeføde. Det hele er blevet brugt til noget. Man sagde, at når et svin blev slagtet, var det kun skriget, der gik tabt.

Ofte anvendes ordet indmad i overført betydning om inderdel; det indvendige af noget, fx indmaden (inderdelen) af et apparat.

Referencer
Statin

Statiner er en klasse af lægemidler der virker kolesterol-sænkende. Statiners virkning skyldes hæmning af enzymet HMG-CoA reduktase, der spiller en vigtig rolle i produktionen af kolesterol i leveren. Ved at nedregulere mængden af lever-syntetiseret kolesterol falder kolesterolkoncentrationen i levercellerne. Dette fører pga. aktivering af SREBP transskriptionsfaktorer til en opreguleret transskription af gener kodende for blandt andet Apo B (LDL) receptorer, som vil lade levercellerne optage kolesterolholdige LDL partikler fra blodet.

Det først identificerede statin var mevastatin, der blev isoleret fra svampen Penicillium citrinum i starten af 1970erne. På grund af bivirkninger blev dette stof dog aldrig markedsført som lægemiddel til mennesker. Det første stof i klassen der blev anvendt til behandling af mennesker var lovastatin, som blev markedsført i 1978. De mest anvendte stoffer i klassen i dag er simvastatin og atorvastatin.

Lægemidler tilhørende hjerte og kredsløb
Azithromycin

Azithromycin (handelsnavn: Zitromax) er et udbredt makrolidantibiotikum, der bruges til behandling af bakterielle infektioner. Azithromycin anvendes bl.a. til behandling af halsbetændelse, lungebetændelse, tyfus, bihulebetændelse og mellemørebetændelse. Derudover er azithromycin det foretrukne antiobiotikum til behandling af sygdomme forårsaget af bakterieslægterne Chlamydia og Chlamydophila. Eksempelvis fører infektion med bakterien Chlamydia trachomatis til kønssygdommen klamydia, som kan resultere i urinrørsbetændelse (urethritis) og livmoderhalsbetændelse (cervicitis).

Azithromycin har de senere år fundet anvendelse som forebyggende behandling mod infektioner hos spædbørn og personer med svagt immunsystem.

Nylige undersøgelser har indikeret at azithromycin også kan være effektiv mod sen debut af astma, men disse resultater er kontroversielle og ikke bredt accepteret i lægekredse.

Resistens 
Behandling med et antibiotikum indebærer at bakterierne kan blive resistente over for det anvendte præparat og eventuelle andre antibiotika. Azithromycin er et bredspektret antibiotikum, og risikoen for udvikling af resistens er derfor større end ved almindelig penicillin. Det har i den forbindelse vagt opmærksomhed at azithromycin nu kan købes på nettet i Danmark uden besøg hos egen praktiserende læge. Ifølge TV 2 Nyhederne skønnes det, at op imod 2.000 danskere hvert år køber antibiotika på nettet i Danmark når de er blevet smittet med en kønssygdom.

Dosering 

Azithromycin findes på det danske marked som tabletter, øjendråber, pulver til oral suspension og pulver til infusionsvæske. Ved behandling af klamydia tages 1 gram som engangsdosis. Ved behandling af infektioner med Ureaplasma urealyticum og Mycoplasma genitalium anbefales en dosering på 1,5 gram fordelt over fem dage.

Referencer

Eksterne henvisninger 
 Min.medicin.dk: Side om Zitromax
 Euroclinix.dk: Side om Azithromycin

Antibiotika
Benins departementer

Benin er inddelt i 12 departementer, som videre er inddelt i 77 kommuner. I 1999 blev de tidligere seks departementer delt i to, så de nuværende 12 departementer blev dannet. De seks nye departementer fik hovedstæder i 2008.

 Alibori *
 Atakora
 Atlantique
 Borgou
 Collines *
 Kouffo *
 Donga *
 Littoral *
 Mono
 Ouémé
 Plateau *
 Zou

* Oprettet i 1999.
Alibori

Alibori er det største og nordligste af Benins 12 departementer, med et areal på  km² og en befolkning på  (2006). Departementet er inddelt i seks kommuner; Banikoara, Gogounou, Kandi, Karimama, Malanville og Segbana. Departementet grænser til Burkina Faso i nordvest, Niger i nord og Nigeria i øst, samt departementerne Atakora og Borgou i henholdsvis sydvest og syd.

Benins departementer
Louise Lyksborg

Louise Knak Lyksborg (født 17. januar 1988 i Hillerød) er en tidligere dansk håndboldspiller, der stoppede karrieren i 2019. Hun har tidligere optrådt for Danmarks håndboldlandshold.

Klubhold 
Hun begyndte at spille håndbold som 7-årig i den lokale klub Hillerød HK, hvorfra hun senere skiftede til GOG og Lyngby HK. I sommeren 2007 skiftede hun til F.C. København Håndbold, hvor hun i 2008 og 2009 var med til at vinde bronze i Damehåndboldligaen.

4. marts 2010 annoncerede Lyksborg at hun fra sommeren 2010 skiftede hun til den tyske klub HC Leipzig på en 2-årig kontrakt. Tyskerne var på dette tidspunkt trænet af danske Heine Jensen. Efter to år i Tyskland, vendte hun hjem til Danmark, hvor hun i marts 2012 skrev kontrakt med Viborg HK gældende fra sommeren 2012. I 2016 skiftede hun til Silkeborg-Voel KFUM hvor hun spillede indtil hun indstillede karrieren i 2019.

Landshold 
Lyksborg fik debut for Danmarks A-landshold den 16. oktober 2007. I  oktober 2012 havde hun spillet 30 kampe og scoret 39 mål for det bedste nationalmandskab. 

Som ungdomslandsholdsspiller var hun med til at vinde U-18 EM, U-18 VM og U-20 EM.

Meritter som håndboldspiller 
  EHF Cup Winners' Cup (F.C. København) – 2009
  3. plads ved DM (F.C. København) – 2010
  U-20 EM vinder (Danmark)
  U-18 VM vinder (Danmark) - 2006
  U-18 EM vinder (Danmark)

Referencer

Eksterne henvisninger 

Håndboldspillere fra Danmark
Personer fra Hillerød
Håndboldspillere fra GOG
Håndboldspillere fra FC København Håndbold
Håndboldspillere fra HC Leipzig
Håndboldspillere fra Viborg HK
The Arrogant

The Arrogant er det danske band The Rumour Said Fires debutalbum. Albummet blev udgivet den 18. oktober 2010.

Spor 

Album fra 2010
The Rumour Said Fire-album
Wonderful Copenhagen (sang)

Wonderful Copenhagen, er en sang som oprindeligt stammer fra Hollywoodfilmen Hans Christian Andersen, indsunget af Danny Kaye i 1952. Sangens titel blev senere omdannet til et turistslogan for København og er i senere indspilninger blevet internationalt kendt som en signaturmelodi for byen. Sangen har desuden også lagt navn til Københavns officielle turistorganisation, Wonderful Copenhagen.

I originaludgaven fra filmen sang Danny Kaye 'Copenhagen' med en tydelig tysk udtale, hvilket oprindeligt dæmpede modtagelsen af sangen i Danmark. Allerede året efter udkom den dog også på dansk med titlen 'Dejlige, dejlige København', indsunget af Poul Reichhardt.

Sangteksten er skrevet af Frank Loesser og beskriver H.C. Andersens første rejse fra Odense til København. Sangen forholder sig dog, ligesom filmen, meget løst til H.C. Andersens biografi og Danmarks geografiske forhold. Således beskriver teksten at turen går "op gennem Skagerrak og ned gennem Kattegat" i stedet for den virkelige rute direkte over Storebælt.

Uddrag fra sangteksten:
I sailed up the Skagerrak
And sailed down the Kattegat
Through the harbor and up to the quay
And there she stands waiting for me
With a welcome so warm and so gay
Wonderful, wonderful Copenhagen

Thorkild Hansen refererer flere gange i sin bog Jens Munk til Wonderful Copenhagen med udpræget afsky, f.eks. Det er cirklen uden ende, for hvert nederlag bliver virkeligheden mindre acceptabel og drømmen mere tillokkende med nye indrømmelser til følge; der udvikler sig et nederlagskompleks, som finder udtryk snart i en selvglad beskedenheds inkompetente fablen om langt højere bjerge, snart i en tossegod imødekommenheds lallen med paa Wonderful Copenhagen.

Eksterne henvisninger 
 Side på frankloesser.com 
 Wonderful Copenhagen

Filmmusik
Sange fra 1952
Sentimentally Falling

"Sentimentally Falling" er en den tredje single fra det danske indieband The Rumour Said Fire. Den blev udgivet den 20. september i 2010. Sangen er også en del af The Rumour Said Fire's debut album, The Arrogant der udkom i 2009.

Sange fra 2010
The Rumour Said Fire
Bill Skarsgård

Bill Istvan Günther Skarsgård (født 9. august 1990) er en svensk skuespiller, mest kendt som Pennywise i IT og Matthew i The Divergent Series: Allegiant

Bill Skarsgård er søn af af skuespilleren Stellan Skarsgård og My Skarsgård, og bror til Alexander Skarsgård, Gustaf Skarsgård, Sam, Eija, Valter og halvbror til Ossian og Kolbjörn. I 2011 blev Bill nomineret til en Guldbagge for sin præstation i I rymden finns inga känslor. Bill fik i 2012 sin første rolle i USA i Netflixs tv-serie Hemlock Grove. Her spiller han en større rolle som den unge ustyrlige men charmerende rigmandssøn og Upir Roman Godfrey.

Filmografi

Film

Tv-serie

Noter

Eksterne henvisninger 
 Toronto/HemlockGrove/BillSkarsgård. "http://mrwillw.blogspot.dk/2012/07/bill-skarsgard-in-toronto-for-hemlock.html", Hentet d. 28 januar 2013.
 Bookgasm/HemlockGrove/RomanGreyson. "http://www.bookgasm.com/reviews/horror/hemlock-grove/", Hentet d. 28 januar 2013.
 

Skuespillere fra Sverige
Isabelle Gulldén

Isabelle Therese Gulldén (født 29. juni 1989 i Sävedalen, Göteborg) er en svensk håndboldspiller, der spiller for Lugi HF som playmaker.

Klubhold 
Hun begyndte at spille håndbold i den lokale klub IK Sävehof. Her var hun med til at vinde det svenske mesterskab i 2007, 2008, 2009 og 2010.

Den 2. februar 2011 annoncerede Viborg Håndbold Klub og Gulldén, at hun fra sommeren 2011 skiftede til den danske klub på en 3-årig kontrakt. Året efter flyttede Isabelle Gulldéns kæreste Linus Persson også til Viborg, han han skrev kontrakt med klubbens herrehold. Isabelle spillede fra 2015 til 2018 i den rumænske klub CSM Bucuresti. I 2018 skiftede hun til franske Brest Bretagne Handball, hvor hun formodes at blive verdens bedst betalte kvindelig håndboldspiller.

Efter tre år i den franske storklub, med et fransk mesterskab i 2021 og Champions League-finalen i 2021, skiftede hun til den norske storklub og forsvarende Champions League-vinder Vipers Kristiansand. Efter blot én enkelt sæson i Norge, skiftede hun i sommeren 2022 til den svenske ligaklub Lugi HF, grundet familiære årsager.

Landshold 
Gulldén fik debut for Sveriges A-landshold i 2007.

I december 2010 var Gulldén med til at vinde sølvmedaljer ved EM i håndbold, hvor svenskerne tabte til Norge. I november 2012 havde hun spillet over 100 kampe og scoret over 200 mål for det bedste nationalmandskab. Hun var ligeledes med til at vinde bronze ved EM 2014 i Ungarn/Kroatien, med det svenske hold. 

Hun meddelte i december 2020, i den sidste mellemrundekamp for Sverige ved EM 2020 i Danmark, at hun stoppede på det svenske landshold.

Meritter som håndboldspiller 
  Svensk mester (IK Sävehof) – 2007, 2008, 2009 og 2010
  Dansk pokalmester (Viborg HK) - 2011, 2013
  Dansk mester (Viborg HK) - 2014
  EM 2010 sølv (Sverige) – 2010
  EM 2014 bronze (Sverige) – 2014
  EHF Champions League vinder (CSM Bucuresti) - 2016
  EHF Champions League sølv (Brest Bretagne Handball) - 2021

Referencer

Eksterne henvisninger 

 
 Isabelle Gulldéns spillerprofil  på Viborg Håndbold Klubs hjemmeside.

Håndboldspillere fra Sverige
Personer fra Göteborg
Håndboldspillere fra CSM București (kvindehåndbold)
Håndboldspillere fra IK Sävehof
Håndboldspillere fra Viborg HK
Håndboldspillere ved sommer-OL 2008
Håndboldspillere ved sommer-OL 2012
Håndboldspillere ved sommer-OL 2016
Olympiske håndboldspillere fra Sverige
Knut Agathon Wallenberg

Knut Agathon (K. A.) Wallenberg (19. maj 1853 i Stockholm – 1. juni 1938 i Stockholm) var en svensk bankmand og politiker, søn til bankmanden og politikeren André Oscar Wallenberg (1816–86) og Catharina Wilhelmina Andersson (død 1855), og gift 1878 med Alice Nickelsen (1858–1956).

Knut Agathon Wallenberg donerede 1903, efter et forslag fra erhvervsfolk indenfor svensk erhvervsliv, en stor sum penge til etableringen af en handelshøjskole i Stockholm. Pengene anvendtes af den i 1906 etablerede Handelshögskoleföreningen til i 1909 at etablere Handelshögskolan i Stockholm.

Knut Wallenberg var Sveriges udenrigsminister 1914–17, riksdagsmedlem af första kammaren 1907–19, medlem af Stockholms stadsfullmäktige 1883–1914. Sammen med sin hustru skabte han 1917 Knut og Alice Wallenbergs Fond.

Knut Agathon Wallenberg var bestyrelsesformand for pensionskassen Alectas bestyrelse (överstyrelse) i årene 1916 til 1938.

Han anses som grundlæggeren af samfundet Saltsjöbaden, og var en af initiativtagerne og finansiel bagmand til Stockholms stadshus.

K. A. Wallenberg indvalgtes 1928 som medlem nummer 822 af Kungliga Vetenskapsakademien.

Ægteparret Wallenberg hviler i en dertil særskilt indrettet krypt i Uppenbarelsekyrkan i Saltsjöbaden, hvis opførsel K.A. Wallenberg finansierede.

Kilder 
 

Personer fra Stockholm
Erhvervsfolk fra Sverige
Udenrigsministre fra Sverige
Edward Ellice

Edward Ellice Sr. (27. september 1783 i London, England – 17. september 1863 i Glengarry, Skotland), i sin tid kendt som "The Bear" ("Bjørnen"), var en britisk handelsmand og politiker. Han var direktør for Hudson's Bay Company og en af initiativtagerne til Reformakten af 1832. Han var også parlamentsmedlem fra 1818 til 1826 og fra 1830 til 1863.

Elliceøerne, som tidligere var en del af den britiske koloni Gilbert- og Elliceøerne og som i dag er den selvstændige nation Tuvalu, var opkaldt efter Edward Ellice. Det samme er Ellice kommune i Manitoba i Canada og Ellice Avenue i den canadiske by Winnipeg.

Britiske politikere fra Whig-partiet
Guernseylilje

 
Guernseylilje (Nerine sarniensis) er en flerårig, urteagtig plante, der danner løg, sådan at den kan klare den tørre sommer. De smukke blomster på bladløse stængler gør den til en efterspurgt plante i blomsterforretningerne. Hele planten er giftig, da den indeholder stoffet lycorin.

Beskrivelse 
Guernseylilje er en løgvækst med grundstillede blade og oprette, blomsterbærende stængler. Bladene er linjeformede med parallelle bladribber og hel rand. Blomstringen foregår i det begyndende efterår, før end bladene dannes. Blomsterstænglen er bladløs, rund i tværsnit og glat. Yderst bærer den en stand med 7-15 blomster. De enkelte blomster er regelmæssige, 3-tallige og består af 6 ensfarvede blosterblade i røde, lyserøde eller hvide farver. 

Frugterne er kapsler med mange frø. Under og efter vinteren er bladene stadig grønne (eller grågrønne, alt efter sorten), men med forårets komme visner de ned, og løget går i hvile sommeren over.

Rodsystemet er trævlet og sidder fæstnet på undersiden af løget. 

Højde x bredde og årlig tilvækst: 0,40 x 0,30 m (40 x 30 cm/år).

Hjemsted 
Guernseylilje er endemisk og hører oprindeligt hjemme på klippefyldte bjergskråninger i den vestlige del af Kaplandet fra Citrusdal til Caledon. Her vokser den på lysåbne steder med tyndt muldlag og meget spredt vegetation af andre løgvækster og græsser. 

I Taffelbjergets nationalpark i Kapprovinsen, Sydafrika, vokser arten i den specielle, tørre vegetation, som kaldes Fynbos sammen med bl.a. afrikansk fuglemælk, belladonnalilje, bellisdorotheanthus, Disa graminifolia og Disa uniflora (orkidéer), Erica mammosa (en art af lyng), foldet aloe, hvid kalla, hvid watsonia, Pelargonium cucullatum (en art af pelargonie), Gladiolus monticola og Gladiolus priorii (arter af gladiolus), solglød, sølvtræ Arten er desuden naturaliseret på øen Guernsey i den Engelske Kanal, deraf navnet.

Note 

Røde blomster
Lyserøde blomster
Tørketålende planter
Snitblomster
Mikrometerskrue

En mikrometerskrue eller blot mikrometer er et måleinstrument til måling af afstand med stor præcision.

Instrumentet betår af en bøjle som typisk er lavet af stål med en lav termisk udvidelseskoefficient, så instrumentet bliver mindre følsomt overfor ændringer i temperaturen. På den ene side af bøjlen er monteret en målespindel i et gevind, og på den anden side er en ambolt. Emnet som skal måles, placeres mellem spindel og ambolt, hvorefter spindlen drejes indtil måleemnet netop udfylder mellemrummet mellem målefladerne. 

En mikrometerskrue har to skalaer som bruges til aflæsning af længden. Der er en hovedskala placeret på spindelhuset, og en noniusskala på tromlen som spindlen roteres med. De to skalaer giver tilsammen målingen. Måleområdet er typisk 25 mm, for eksempel 0-25 mm eller 50-75 mm osv. Præcisionen er ofte 0,01 mm (10 μm). Nogle digitale mikrometerskruer har en præcision på 0,001 mm (1 μm).

Referencer 

Måleinstrumenter
Relativ rigdom

Den relative rigdom er altid afhængig af den relative fattigdom. Man har ikke gavn af mange penge, hvis der ikke er fattige, der vil arbejde længe og hårdt for dem – jo fattigere der er, des længere og hårdere vil de arbejde. Den relative rigdom svarer således til at nogen står på andres skuldre for at se bedre.

Rigdom
Multilateral bistand

Multilateral bistand betyder mangesidig – f.eks hjælp til udvikling fra flere lande i fællesskab.

Økonomisk udvikling
Cléopâtre Darleux

Cléopâtre Darleux (født 1. juli 1989 i Mulhouse) er en fransk håndboldspiller, der spiller i Brest Bretagne Handball som målvogter. Hun spiller også for Frankrigs håndboldlandshold.

Klubhold 
Hun begyndte at spille håndbold som 9-årig i Wittenheim/Ensisheim. Efter ophold i Kingersheim, ESBF Besançon og Issy les Moulineaux, kom hun i 2009 til topklubben Metz Handball. Her var hun med til at vinde det franske mesterskab i 2011. I både 2010 og 2011 vandt Metz også pokalturneringen, Coupe de la Ligue. Cléopâtre Darleux skiftede i sommeren 2011 til Arvor 29 fra Brest. Her var hun i sæsonen 2011/12 med til at vinde det nationale mesterskab og pokalturneringen.

Den 17. august 2012 annoncerede Viborg Håndbold Klub og Darleux, at hun skiftede til den danske klub på en 2-årig kontrakt med øjeblikkelig virkning.

Landshold 
Cléopâtre Darleux fik debut for Frankrigs A-landshold i 2008.

Ved Verdensmesterskaberne 2009 og 2011 var Darleux med til vinde sølvmedaljer. I november 2012 havde hun spillet omkring 100 kampe og scoret over 2 mål for landsholdet.

Hun var med til at vinde OL-guld i håndbold for , ved Sommer-OL 2020 i Tokyo, efter finalesejr over , med cifrene 30-25.

Meritter som håndboldspiller 
  Fransk mester (Metz Handball) – 2011
  Fransk mester (Arvor 29) – 2012
  Dansk mester (Viborg HK) – 2014
  VM 2011 sølv (Frankrig) - 2011
  VM 2009 sølv (Frankrig) – 2009

Referencer

Eksterne henvisninger 
 
 

Håndboldspillere fra Frankrig
Personer fra Mulhouse
Håndboldspillere fra Metz Handball
Håndboldspillere fra Brest Bretagne Handball
Håndboldspillere fra Viborg HK
Håndboldspillere ved sommer-OL 2012
Håndboldspillere ved sommer-OL 2020
Atakora

Atakora er et departement i Benin. Det ligger i den  nordvestlige del af  landet og grænser til Togo mod vest, Burkina Faso mod nord og til departementerne Alibori mod øst, Borgu mod sydøst og Donga mod syd. Departementet Donga var før 1999 del af Atakora.

Administrativ inddeling

Atakora er inddelt i ni kommuner. 

Boukoumbé
Cobly
Kérou
Kouandé
Matéri
Natitingou
Pehonko
Tanguiéta
Toucountouna

Benins departementer